Haja! haja! haja! haja!
Haja! haja! haja! haja!
Bodor a szeretőm, haja;
Bodorodjon a vállára,
Mint a komló garádjára.

Haja, haja, mégis haja!
Barna a szeretőm haja.
Bár ollyan barna ne volna,
Ne kapnának annyin rajta!

Nincs édesebb a nádméznél,
Nincs hunczutabb a legénynél.
Este a lányt megcsókolja,
Ha elfordul, kicsúfolja.

Az estének nincsen vége,
A legénynek nincsen szeme;
Szeme volna, haza menne,
Itten nem szemtelenkedne.
Népköltészet